Iirimaa on Euroopa üks populaarsemaid reisisihte, seda eelkõige oma võrratu looduse, sajanditepikkuse ajaloo, inglise keele ja  kohalike elanike sõbralikkuse tõttu. Viimane teeb inglise keele õppimise Iirimaal tõesti meeldivaks ja lihtsaks. Suureks tõmbenumbriks on ka pealinn Dublin. Linna läbiva Liffey jõest põhjas asub lai ja keskse alleega O'Connelli tänav, mille ümbruses on rohkelt kaubanduskeskusi, lõunas aga populaarne Temple Bar oma rohkete pubide, restoranide, kohvikute ja kitsaste tänavatega ning Trinity kolledž, Dublini kindlus ja St Stepheni park.    Linna südames, Trinity kolledži vahetus läheduses asuv Alpha  College of English on ilma igasuguse kahtluseta linna üks parimaid keeltekoole. 40-aastane kogemus võimaldab pakkuda nii tugevaid standard, intensiiv-kui ärikeelekursusi. Business English tunnid sobivad ideaalselt juba turunduse, ärijuhtumise, müügi või kliendisuhete haldamise valdkonnas tegutsevatele inimestele. Eriti soovitame Alpha College of English kooli ka neile, kes valmistuvad Cambridge'i eksamiteks. Kolm korda aastas toimuvad FCE, CAE ja CPE kursused tagavad oodatud tulemuse peaaegu  sajaprotsendiliselt.